Nordstrandveien (Oslo)

Nordstrandveien (1A–127, 8–86) i Oslo går fra Mosseveien og først sydøstover opp Nordstrandskråningen til kryss med Solveien, deretter østover Nordstrandplatået og videre ned til E6 i Skulleruddumpa. 

Veien ble anlagt i 1864 fra den nye Ljabrochausséen ved fjorden opp til Kongeveien (nå Ekebergveien) og den nye kirken (dengang kalt Sæter kapell) som sto ferdig i 1865-66. Veien ble til å begynne med kalt Sæterveien, senere Kirkeveien, og først fra 1904 har navnet vært Nordstrandveien.Nordseter gård, Historie

Veien forbinder i dag E18 (Mosseveien) og E6 (Europaveien). I forslag til Lokal trafikkplan sommeren 2010, har veien status som lokal samleveg.Om lokal trafikkplan i Nordstrand Blad

På strekket opp åssiden fra Mosseveien krysser Nordstrandveien under Østfoldbanen og 
passerer Nordstrand stasjon. Ved krysset med Solveien ligger den tidligere Nordstrand middelskoleNordstrand middelskole, Solveien 113, som nå brukes av Steinerskolen på Nordstrand. Litt lenger opp i veien ligger Nordstrand skole, Agnes Thorsens plass og bak plassen den tidligere Nordstrand videregående skole.

Veien passerer under Ekebergbanen ved Sæter holdeplass, og krysser deretter Ekebergveien i knutepunktet Sæter. Her finnes flere ulike butikker samt restaurant, bank og postkontor. På strekningen Sæter – Langbølgen trafikkeres veien av bussrute 79 (Holmlia – Grorud), og på strekningen Oberst Rodes vei til Skulleruddumpa går rute 74 (Vika – Mortensrud).

 Referanser 

Litteratur


Eksterne lenker


Kategori:Veier på Nordstrand (strøk)
Kategori:Veier på Nordstrand (delområde)
Kategori:Veier i bydel Nordstrand
Kategori:Veier i Oslo